‌৯৬ বছর বয়সে পরীক্ষায় ৯৮ শতাংশ নম্বর, নজির গড়লেন কেরলের বৃদ্ধা || Latest Bengali News | Breaking Bangla News - Aajkaal
► লুধিয়ানা থেকে গ্রেপ্তার আইসিস মডিউলের লিঙ্কম্যান
► ‌বচসার জেরে মহিলাকে কুপিয়ে খুন, আহত স্বামী–ছেলে
► ‌অমানবিক!‌ মায়ের দেহ সাইকেলে একাই বয়ে নিয়ে গেল দলিত কিশোর
► নিরাপত্তার দাবি নিয়ে সুপ্রিম কোর্টের দ্বারস্থ হলেন শবরীমালায় প্রবেশকারী দুই মহিলা
► ভুয়ো ওয়েবসাইটের জন্য গুগলকে আইনি নোটিস পাঠালো আমুল
► বেডে শুয়ে কুকুরের দল, চূড়ান্ত অব্যবস্থা বিহারের সরকারি হাসপাতালে
► ‌তীব্র ভূমিকম্প আন্দামান–নিকোবরে
বুধবার ৩১ অক্টোবর, ২০১৮
আজকাল ওয়েবডেস্ক:‌ জীবন সায়াহ্নে পৌঁছেও সাফল্যের শীর্ষে পৌঁছলেন কেরলের এই বৃদ্ধা। রাজ্যের সাক্ষরতা অভিযানের নজিরবিহীন এই সাফল্য। পরীক্ষায় ৯৮ শতাংশ নম্বর পেয়েছেন ৯৬ বছরের ওই বৃদ্ধা। দেশের মধ্যে কেরলই একমাত্র রাজ্য যেথানে স্বাক্ষরতার হার ৯০ শতাংশ। তারপরেও রাজ্যে সাক্ষরতা অভিযান প্রকল্প শুরু করেছিল রাজ্য সরকার। ‘‌অক্ষরালক্ষ্যম’‌ সাক্ষরতা অভিযান প্রকল্প যাঁদের অন্তর্ভুক্ত করা হয়েছিল। তাঁদের সকলের ১০০ নম্বরের একটি পরীক্ষা নেওয়া হয়। সেই অভিযানে সামিল করা হয়েছিল কেরলের আলাপ্পুজা জেলার বাসিন্দা ৯৬ বছরের কার্তিয়ানি আম্মাকেও। প্রায় ৪২,৯৩৩ জন পরীক্ষা দিয়েছিলেন সেই পরীক্ষায়। তাতে রেকর্ড নম্বর নিয়ে পাস করেছেন ৯৬ বছরের এই বৃদ্ধা।
১৯৯১ সালের ১৮ এপ্রিল কেরলের স্বাক্ষরতার হার ৯০ শতাংশ ঘোষণা করা হয়েছিল। সেটা নির্ধারণ করা হয়েছিল ইউনেস্কোর নিয়ম মেনেই। ২০১১ সালের জনগণনায় জানা যায় কেরলের মাত্র ১৮ শতাংশ মানুষ নিরক্ষর। তারপরেই ১০০ শতাংশ স্বাক্ষরতার লক্ষ্যে একাধিক প্রকল্প নেয় রাজ্য সরকার। সেই লক্ষ্যেই সাফল্যের হার ক্রমশ বাড়ছে বলে জানিয়েছে কেরল সরকার। আর যাতে নজির গড়েছেন ৯৬ বছরের এই বৃদ্ধা। ‌‌